Southport

Southport er en stor kystby i det administrative distriktet Sefton innenfor Merseyside i England. Den ligger nord for Liverpool og sør for Preston. Byen lå tradisjonelt i Lancashire. Navnet betyr «Sørhavnen». Ved folketellingen i 2001 hadde Southport en befolkning på  innbyggere, noe som gjorde den til den ellevte største bosetningen i Nordvest-England. For 2011 ble folketellingen gjort på grunnlag av kretser som er kalkulert til  innbyggere.

Historie 
Southport ble grunnlagt i 1792 av William Sutton. Det lå da eldre bosetninger i området, blant annet området rundt St. Cuthberts kirke som er nevnt i Domesday Book, og noen områder som har navn av norrøn opprinnelse.

I det 19. århundre vokste byen raskt ettersom den fikk et rykte for å være et finere sted enn nabobyen Blackpool. Forstedene er gamle landsbyer som byen har spredd seg utover til: Crossens, Marshside, Churchtown, Blowick, Birkdale, Ainsdale og Woodwale. RAF Woodvale ligger ved sistnevnte landsby.

Louis Napoleon bodde en kort tid på Lord Street, som er hovedgaten gjennom byen, før han ble keiser av Frankrike i 1851. Det har blitt bemerket at flere elementer i hans fornyelse av Paris minner sterkt om det man finner på Lord Street, med boulevarder med trær langs sidene, tildekkede gangveier og arkader.

Turisme er fortsatt en svært viktig del av byens økonomi. Byen er også et sted for velstående familier fra blant annet Liverpool, Preston og Manchester velger å slå seg ned; disse pendlerne bringer inn betydelige skatteinntekter.

Kultur 
Byens viktorianske pir, Southport Pier, er både den lengste i sitt slag i Storbritannia og den første piren i landet som ble bygget utelukkende for fornøyelser. Blant andre attraksjoner finner man fornøyelsesparken Pleasureland, seks golfbaner og den brede hovedgaten Lord Street med gode handlemuligheter og restauranter.

Royal Birkdale Golf Club er en av klubbene som er vertskap for The Open Championship. Byen har også en rekke årlige tilstelninger: Flystevne, blomsterutstilling, utendørs konsert med klassisk musikk, jazzfestival, dansestevnet Southport Weekender og det årlige mesterskapet i musikalsk fyrverkeri. På sommeren har Orangemen en årlig marsj gjennom byen, og dette er gjerne årets travleste dag.

Transport 
Hovedveiene inn til Southport er A565, A570 og A565. Det er ikke noen direkte tilknytning til motorvei; M58 er den nærmeste, omkring 20 km fra byen via A570.

Det er regelmessige togavganger til Liverpool, Wigan, Bolton, Manchester og Rochdale.

Referanser

Litteratur 
 Braham, Michael; Wilde, Geoff (1995): The Sandgrounders: The Complete League History of Southport F. C., Palatine Books, ISBN 1-874181-14-4
 Brough, Harold (2006): What The Butler Saw and All That: a Pictorial History of Southport's Historic Pier, Harold Brough, ISBN 0-9554780-0-6
 Copnall, Stephen (2005): Pleasureland Memories: A History of Southport's Amusement Park, Skelter Publishing, ISBN 0-9544573-3-1
 Smith, Philip (2009): The Sands of Time: An Introduction to the Sand Dunes of the Sefton Coast Line, Amberley Publishing, ISBN 1-902700-03-1
 Yorke, Barbara; Yorke, Reg (1982): Britain's First Lifeboat Station: Formby, 1776–1918, Alternative Press, ISBN 0-9508155-0-0

Eksterne lenker 
 

 Official Southport Tourism site
 Southport Offshore Rescue Trust

Byer i Merseyside
Sefton
Bosetninger etablert i 1793
1793 i England